text: Протест срещу високите цени на тока се проведе днес в Русе. За кратко по обяд останаха блокирани няколко големи кръстовища в града. В шествието се включиха предимно представители на хотелиерите и ресторантьорите, както и на шивашкия бранш. Основните искания бяха за предвидимост за бизнеса, смъкване или дори премахване на данъка ДДС или компенсации. Исканията обобщи председателят на Съюза на хотелиерите и ресторантьорите в Русе Красимир Иванчев.